**Referat, utvidet ledergruppe – gjenopprettingsprosjektet**

Deltakere: Anne Kristine Børresen, Jan Frode Hatlen, Karl Erik Haug, Kjersti Bruvoll, Jon Olav Hove, Kristian Steinnes, Øyvind Thomassen

Agenda:

1. Hvordan forbereder ledergruppene seg på tema som det kan bli behov for å diskutere etter periodisk evaluering?
2. Utkast til plan for prosess etter at rapportene fra periodisk evaluering er levert
3. **Hvordan forbereder ledergruppene seg på tema som det kan bli behov for å diskutere etter periodisk evaluering?**

Følgende tema kom opp i diskusjonen om dette punktet:

Det er behov for å gjennomføre endringer på både BA og MA. Frafallet på BA er høyt og dette må en prøve å innføre tiltak mot. Alle vet at dette ikke er enkelt, men noen tema bør diskuteres:

* Noe må prioriteres bort for å få plass til nye elementer
* Det er behov for å se på evaluerings- og vurderingsformer og sikre en større variasjon av dette for studentene på studieprogrammene. Arbeidslivsrelevans kan integreres i diskusjonene om dette
* Hva er en hensiktsmessig størrelse på emnene som inngår i BA- og MA-oppgaven? Bør det legges mer vekt på generiske emner. Hva med metodeundervisningen, bør den styrkes?
* Hvor stor skal MA-oppgaven være?
* Er det mulig å utarbeide ulike studieretninger på historieprogrammet som mye tydeligere enn i dag peker mot ulike deler av arbeidslivet? Kan kompetanseprofilen fra Fremtidens HumSam-prosjekt være et hjelpemiddel til dette?
* Det er potensial for at kolleger samarbeider mer om undervisning og at det undervises og veiledes på nye måter
1. **Utkast til plan for prosess etter at rapportene fra periodisk evaluering er levert**

Følgende plan ble presentert:

1. Rapporten presenteres og diskuteres i l**edermøtet**. Risikovurderinger og videre prosess diskuteres og det vurderes om det bør settes ned arbeidsgrupper
2. Rapporten presenteres og diskuteres i **utvida lederguppe**. Risikovurderinger og videre prosess diskuteres og det vurderes om det bør settes ned arbeidsgrupper.
3. Rapporten presenteres og diskuteres i **prosjektgruppa**.
4. Ledermøtet beslutter prosess og har dialog med programrådene om eventuell oppretting av arbeidsgrupper
5. Rapporten presenteres på **et felles lærermøte** med administrativt ansatte for historie/lektor og tidsplan presenteres.
6. **Programrådene** diskuterer rapportene – ber om innspill fra medarbeiderne -
7. Tiltaksplaner presenteres og diskuteres i lærermøtet
8. **Instituttlederne** anbefaler tiltak for dekan

Det ble etter innspill fra møtet lagt til et punkt 0: Ledergruppene på IHK og IMS forbereder fra nå og framover medarbeiderne på at de periodiske evalueringene snart foreligger. Dette gjøres på ledermøter, i nyhetsbrev og i lærermøter. Statistikk som er utarbeidet i forbindelse med de periodiske evalueringene deles med medarbeiderne på begge instituttene som en del av forberedelsene til mottak av rapport.